Ninamaa pank
Ninamaa pank on pank Põhja-Eesti klindi Lääne-Harju klindilõigus Suurupi poolsaare põhjaosas; halduslikult Harju maakonnas Harku vallas. Panga kõrgus on kohati 10-15, enamasti aga kuni viis meetrit. Pangal asub Suurupi alumine tuletorn.. Ninamaa panga kohal on klint Suurupi tüüpi, ehk siis paekalda all on Ninamaa panga nime kandev Kambriumi liivakividest terrass, mis on kohati järsk ja murrutatud, ülemine astang kannab aga nime Suurupi pank. Panga moodustab Tiskre kihistu liivakivi.